CELEX: 62016CN0626
Language: el
Date: 2016-11-30 00:00:00
Title: Υπόθεση C-626/16: Προσφυγή της 30ής Νοεμβρίου 2016 — Ευρωπαϊκή Επιτροπή κατά Σλοβακίας

13.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/9
            
         Προσφυγή της 30ής Νοεμβρίου 2016 — Ευρωπαϊκή Επιτροπή κατά Σλοβακίας
   (Υπόθεση C-626/16)
   (2017/C 078/13)
   Γλώσσα διαδικασίας: η σλοβακική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Sanfrutos Cano και A. Tokár)
   
      Καθής: Σλοβακική Δημοκρατία
   
      Αιτήματα
   
   Η Ευρωπαϊκή Επιτροπή ζητεί από το Δικαστήριο:
   
               1)
            
            
               να διαπιστώσει ότι, μην λαμβάνοντας τα αναγκαία μέτρα σε εκτέλεση της αποφάσεως του Δικαστηρίου στην υπόθεση C-331/11, Επιτροπή κατά Σλοβακίας, με την οποία το Δικαστήριο έκρινε ότι η Σλοβακική Δημοκρατία είχε παραβεί τις υποχρεώσεις τις οποίες υπείχε από το άρθρο 14, στοιχεία α' έως γ', της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (1), η Σλοβακική Δημοκρατία παρέβη τις υποχρεώσεις τις οποίες υπέχει από το άρθρο 260, παράγραφος 1, της Συνθήκης για τη Λειτουργία της Ευρωπαϊκής Ένωσης·
            
         
               2)
            
            
               να καταδικάσει τη Σλοβακική Δημοκρατία να καταβάλει στην Ευρωπαϊκή Επιτροπή, στον λογαριασμό «ίδιοι πόροι της Ευρωπαϊκής Ένωσης»:
               
                           α)
                        
                        
                           χρηματική ποινή ύψους EUR 6 793,80 ανά ημέρα καθυστερήσεως στη λήψη των αναγκαίων μέτρων, εκ μέρους της Σλοβακικής Δημοκρατίας, σε εκτέλεση της αποφάσεως του Δικαστηρίου στην υπόθεση C-331/11, Επιτροπή κατά Σλοβακίας, από της δημοσιεύσεως της αποφάσεως στην παρούσα υπόθεση μέχρις της λήψεως των αναγκαίων μέτρων, εκ μέρους της Σλοβακικής Δημοκρατίας, σε εκτέλεση της αποφάσεως του Δικαστηρίου στην υπόθεση C-331/11, Επιτροπή κατά Σλοβακίας·
                        
                     
                           β)
                        
                        
                           κατ' αποκοπήν ποσό ύψους EUR 743,60 ανά ημέρα, κατ' ελάχιστον συνολικά έως EUR 939 000, ανά ημέρα καθυστερήσεως στη λήψη των αναγκαίων μέτρων, εκ μέρους της Σλοβακικής Δημοκρατίας, σε εκτέλεση της αποφάσεως του Δικαστηρίου στην υπόθεση C-331/11, Επιτροπή κατά Σλοβακίας, από 25ης Απριλίου 2013, ημερομηνία δημοσιεύσεως της εν λόγω αποφάσεως:
                           
                                       —
                                    
                                    
                                       έως τη δημοσίευση της αποφάσεως στην παρούσα υπόθεση, ή
                                    
                                 
                                       —
                                    
                                    
                                       έως τη λήψη των αναγκαίων μέτρων, εκ μέρους της Σλοβακικής Δημοκρατίας, σε εκτέλεση της αποφάσεως του Δικαστηρίου στην υπόθεση C-331/11, Επιτροπή κατά Σλοβακίας, εφόσον η ημερομηνία αυτή προηγείται της δημοσιεύσεως της αποφάσεως στην παρούσα υπόθεση· και
                                    
                                 
                     
         
               3)
            
            
               να καταδικάσει τη Σλοβακική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Στις 25 Απριλίου 2013, το Δικαστήριο εξέδωσε απόφαση στην υπόθεση C-331/11, Επιτροπή κατά Σλοβακίας, με την οποία έκρινε ότι η Σλοβακική Δημοκρατία, επιτρέποντας τη λειτουργία του χώρου υγειονομικής ταφής Žilina — Považský Chlmec χωρίς σχέδιο διευθετήσεως και χωρίς να έχει ληφθεί οριστική απόφαση ως προς την εξακολούθηση της λειτουργίας βάσει εγκεκριμένου σχεδίου διευθετήσεως, παρέβη τις υποχρεώσεις τις οποίες υπείχε από το άρθρο 14, στοιχεία α' έως γ', της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων.
   Η Σλοβακική Δημοκρατία, κατά την προ της ασκήσεως της προσφυγής διαδικασία, δήλωσε ότι πρόθεσή της ήταν να συμμορφωθεί με την απόφαση του Δικαστηρίου στην υπόθεση C-331/11 κλείνοντας τον χώρο υγειονομικής ταφής Žilina — Považský Chlmec και ότι είχε ήδη λάβει ορισμένα μέτρα προς τον σκοπό αυτό.
   Ωστόσο, η Ευρωπαϊκή Επιτροπή κατέληξε στο συμπέρασμα ότι, παρά τις δηλώσεις της Σλοβακικής Δημοκρατίας, τα μέτρα τα οποία απαιτεί η εκτέλεση της αποφάσεως του Δικαστηρίου στην υπόθεση C-331/11 δεν έχουν ακόμη ληφθεί. Η Ευρωπαϊκή Επιτροπή αποφάσισε, ως εκ τούτου, να ασκήσει προσφυγή βάσει του άρθρου 260 της Συνθήκης για τη Λειτουργία της Ευρωπαϊκής Ένωσης.
   
      (1)  ΕΕ 1999, L 182, σ. 1.